**ראש השנה-תפילת 'אבינו מלכנו'**

**מדריך למורה**

תפילת 'אבינו מלכנו' היא מהמרכזיות בימי תשרי ומהעתיקות שבסידור התפילה, הגמרא מספרת שהחכמים גזרו תענית ציבור בשנת בצורת ורק כשבא רבי עקיבא ואמר: "אבינו מלכנו חטאנו לפניך. אבינו מלכנו אין לנו מלך אלא אתה" החל הגשם לרדת (תענית, כה ע"ב). וכשראו הדור שנענה באותה תפילה, הוסיפו עליו דברי בקשות ותחנונים, וקבעום לעשרת ימי תשובה. עם השנים נוספו לתפילת אבינו מלכנו בקשות נוספות שיצרו הבדלי נוסחאות בין העדות השונות.

בשיעור זה נעיין בתפילת 'אבינו מלכנו'. נבין את האופי והתוכן של שני התארים ונעמוד על המתח בין שני התארים 'אב' ו'מלך' ודרך הבנת המתח הזה ננסה להעמיק בעמידתו של האדם נוכח ה' בימי התשובה.

**מטרות**

א. התלמידים יעמיקו את ההכרות עם התפילה "אבינו מלכנו"

ב. התלמידים יבינו את משמעות הכינויים "אב" ו"מלך" בהקשר של הקב"ה, המתח בין התארים.

ג. התלמידים יעמיקו את הקשר האישי והרגשי עם התפילה.

**מהלך השיעור**

**פתיח** לפניכם שלוש אפשרויות לפתיחת הנושא

אפשרות א': האזנה לביצועים שונים ושיחה

המורה משמיעה בכיתה 2 ביצועים שונים של התפילה.

למשל: הביצוע הזה .[**http://onegshabbat.blogspot.co.il/2011/09/blog-post\_26.html**](http://onegshabbat.blogspot.co.il/2011/09/blog-post_26.html)

ומולו ביצוע מקהלתי באחד הקישור הבאים: [**http://www.zemereshet.co.il/song.asp?id=577**](http://www.zemereshet.co.il/song.asp?id=577)

[**http://faujsa.fau.edu/jsa/search\_music\_LP.php?jsa\_num=100433&queryWhere=&queryValue=100433&artisttext=eric&artist=contains&titletext=&title=contains&selectgenre=&selectlanguage=&musiconly=&id=&select=title&side=A&track=06&fetch=25&pagenum=2**](http://faujsa.fau.edu/jsa/search_music_LP.php?jsa_num=100433&queryWhere=&queryValue=100433&artisttext=eric&artist=contains&titletext=&title=contains&selectgenre=&selectlanguage=&musiconly=&id=&select=title&side=A&track=06&fetch=25&pagenum=2)

מקהלת ילדים: [**https://www.youtube.com/watch?v=-myiZMUuYZY**](https://www.youtube.com/watch?v=-myiZMUuYZY)

המורה עורך\ת שיחה קצרה בכיתה:

* איזו הרגשה מעוררת בכם התפילה?
* האם אתם מכירים אותה גם במנגינות אחרות?
* איזה מהביצועים מרגיש לכם יותר מלכותי, מעורר יראה ופחד, ואיזה יותר ביתי, אינטימי, משפחתי?

אפשרות ב: דיון מילולי - 'אבא' או 'מלך'

המורה כותבת את המילים "אבא" ו"מלך" על הלוח ומבקשת מהתלמידים לכתוב 5 מילים או אסוציאציות שעולות בדעתם בקשר למילים אלה.

התלמידים מקריאים והמורה רושמת על הלוח חלק מהאסוציאציות.

אפשרות ג: סרט הכתרת מלך

הקרינו סרט של טכס הכתרת מלך. שוחחו עם התלמידים: אלו רגשות מעורר הטכס? איך מנשא הטכס את המלך מעל ל'פשוטי העם'?

הכתרה בסרט 'פנטזיה': [**https://www.youtube.com/watch?v=4FPkVl\_aeOM**](https://www.youtube.com/watch?v=4FPkVl_aeOM)

הכתרת מלכת אנגליה 36:45 עד 38:50 **https://www.youtube.com/watch?v=wKzlKwpm17U)**

**לימוד בחברותא**

בלימוד בחברותא יש ארבעה נושאים. שנים מהם בגוף הלימוד ושנים אחרים כהעשרה או עבודה לבית, בנספח שלאחר האסיף. המורה יכול\ה כמובן לצרף את הנושאים מהנספח לתוך הלימוד בכיתה.

הנושאים הם:

1. "אב" ו"מלך" – פירוש ומתח בין התארים.
2. מקור התפילה.

בנספח

1. תפילת אבינו מלכנו והפיוט "היום הרת עולם"
2. הקבלה בין התפילה לבין תפילת שמונה עשרה.
3. "אב" ו"מלך" – פירוש, מתח בין התארים, משמעות חיבורם בימים נוראים

בדף הלימוד ימצאו התלמידים את התפילה 'אבינו מלכנו' ולצידה עיבוד לעברית קלה ו/או תרגום לצרפתית. פלורנס-האם קיים כזה תרגום?

בדף יש משימות לעיון בתפילה ושאלות פתוחות לדיון בחברותא ופעילות יצירתית (2 אפשרויות). שימו לב: שיש לכבד את הפרטיות של תלמידים המעדיפים שהבקשות שכתבו לא יפורסמו.

1. ראשיתה של התפילה בימי רבי עקיבא

כפי שראינו, מקורה של התפילה במדרש המופיע בבבלי (תענית כה ע"ב), ועניינו עצירת גשמים: הסיפור על מקור התפילה ממחיש את עוצמת הצירוף של "אב" ו"מלך". הגשם מבטיח את קיומנו, מאכיל אותנו כמו אבא, אבל כדי לקבל גשם בשנת בצורת אנו פונים אל האל, אל כוח טרנסנדנטי שמעל לטבע.

בדף הלימוד מובא הסיפור על תפילת רבי עקיבא כפי שהוא מסופר בסידור של רש"י, ובשילוב דברי הסבר. בשאלות לדיון התלמידים מתבקשים להסביר את הצירוף 'מלך' ואבא'.

**אסיף**

ערכו שיחה בכיתה בהנחיית המורה (בחרו 2-3 שאלות):

* כמו שראיתם בלימוד - אופי היחסים של המתפלל ל כ"אבינו" שונה מהיחס שהוא מביע כשהוא קורא לו "מלכנו".
* נסו להיזכר מתי עמדתם לפני כ"בנים" ומתי "כעבדים"?
* האם יחסים אלה משלימים זה את זה או סותרים זה את זה?
* האם אפשר "להתפנק" כבן לפני אביו ובו בזמן גם "לעמוד דום", לכבד ולפחד כעבד העומד בפני מלכו?
* איך לפי דעתכם צריך לעמוד לפני בראש השנה וביום הכיפורים?
* מה יכול ללמד אותנו המתח בין שני התארים?
* מדוע צירפו אותם חכמים בתפילה זו?
* מה אפשר ללמוד מהצירוף הזה? איך הוא יכול לעזור לנו להתכונן לראש השנה וליום הכיפורים?

לסיום, מומלץ לשיר "אבינו מלכנו" במנגינה המוכרת לתלמידים.

**נספח, נושאים להרחבה והעמקה**

1. אבינו מלכנו מול הפיוט "היום הרת עולם"

לשיקול המורה: סעיף זה הוא אפשרות להרחבה או לעבודת בית.

התלמידים מתבקשים להשוות את תפילת אבינו מלכנו' לפיוט 'היום הרת עולם'.

ב"אבינו מלכנו" אנו פונים אל ה' כמו שילד פונה לאב, וכמו שנתין פונה למלך. גם ב"היום הרת עולם" אנו מבקשים מה' שירחם עלינו "אם כבנים" ו"אם כעבדים". כלומר – בתפילה אנו מתארים את ה' ואילו בפיוט אנו מתארים את עצמנו ביחס אליו.

1. תפילת שמונה עשרה מול תפילת "אבינו מלכנו"

חלק מהבקשות שאנו מבקשים מה' ב"אבינו מלכנו" מקבילות לאלה המופיעות בחלק של הבקשות בתפילת שמונה עשרה. ההשוואה בין התפילה הייחודית "אבינו מלכנו" לבין התפילה היומיומית – שמונה עשרה מעמיקה את ההבנה והחוייה של שתי התפילות. מעניין לשים לב שהמקבילות נמצאות דווקא בברכות האמצעיות, אלו המיוחדות לימי החול, ולא בשלוש הראשונות או שלוש האחרונות שאותן אומרים בכל ימות השנה.

ניתן לחלק לתלמידים את הדף שהכנו ובו מסומנות מראש הבקשות המקבילות (מצורף כאן), או לבקש מן התלמידים לעשות זאת באופן עצמאי, תוך עיון בסידור, בהתאם לרמת הכיתה והזמן העומד לרשותך.

**תפילת עמידה של ימי החול**

בָּרוּךְ אַתָּה ה' אֱלֹהֵינוּ וֵאלֹהֵי אֲבוֹתֵינוּ, אֱלֹהֵי אַבְרָהָם, אֱלֹהֵי יִצְחָק וֵאלֹהֵי יַעֲקֹב (...) בָּרוּךְ ... מָגֵן אַבְרָהָם.

אַתָּה, גִּבּוֹר לְעוֹלָם, ה'. מְחַיֵּה מֵתִים אַתָּה, רַב לְהוֹשִׁיעֵ (...) בָּרוּךְ ... מְחַיֵּה הַמֵּתִים.

אַתָּה קָדוֹשׁ וְשִׁמְךָ קָדוֹשׁ, וּקְדוֹשִׁים בְּכָל-יוֹם יְהַלְלוּךָ סֶּלָה. בָּרוּךְ ... הָאֵל הַקָּדוֹשׁ..

אַתָּה חוֹנֵן לְאָדָם דַּעַת, וּמְלַמֵּד לֶאֱנוֹשׁ בִּינָה. חָנֵּנוּ מֵאִתְּךָ חָכְמָה בִּינָה וָדָעַת. בָּרוּךְ ... חוֹנֵן הַדָּעַת.

הֲשִׁיבֵנוּ אָבִינוּ לְתוֹרָתֶךָ, וְקָרְבֵנוּ מַלְכֵּנוּ לַעֲבוֹדָתֶךָ, וְהַחֲזִירֵנוּ בִתְשׁוּבָה שְׁלֵמָה לְפָנֶיךָ. בָּרוּךְ ... הָרוֹצֶה בִתְשׁוּבָה.

סְלַח לָנוּ אָבִינוּ כִּי חָטָאנוּ, מְחֹל לָנוּ מַלְכֵּנוּ כִּי פָשַׁעְנוּ, כִּי אֵל טוֹב וְסַלָּח אָתָּה. בָּרוּךְ ... חַנּוּן הַמַּרְבֶּה לִסְלֹחַ.

רְאֵה-נָא בְעָנְיֵנוּ, וְרִיבָה רִיבֵנוּ. וּמַהֵר לְגָאֳלֵנוּ גְּאֻלָּה שְׁלֵמָה לְמַעַן שְׁמֶךָ, כִּי אֵל גּוֹאֵל חָזָק אָתָּה. בָּרוּךְ ... גּוֹאֵל יִשְׂרָאֵל.

רְפָאֵנוּ ה' וְנֵרָפֵא, הוֹשִׁיעֵנוּ וְנִוָּשֵׁעָה, כִּי תְהִלָּתֵנוּ אָתָּה, וְהַעֲלֵה אֲרוּכָה וּמַרְפֵּא לְכָל-תַּחֲלוּאֵינוּ וּלְכָל-מַכְאוֹבֵינוּ וּלְכָל-מַכּוֹתֵינוּ. כִּי אֵל רוֹפֵא רַחֲמָן וְנֶאֱמָן אָתָּה. בָּרוּךְ ... רוֹפֵא חוֹלֵי עַמּוֹ יִשְׂרָאֵל.

בָּרֵךְ עָלֵינוּ ה' אֱ-לֹהֵינוּ אֶת הַשָּׁנָה הַזֹּאת וְאֶת כָּל מִינֵי תְבוּאָתָהּ לְטוֹבָה.(...) וּבָרֵךְ שְׁנָתֵנוּ כַּשָּׁנִים הַטּוֹבוֹת. בָּרוּךְ ... מְבָרֵךְ הַשָּׁנִים.

תְּקַע בְּשׁוֹפָר גָּדוֹל לְחֵרוּתֵנוּ, וְשָׂא נֵס לְקַבֵּץ גָּלֻיּוֹתֵינוּ, וְקַבְּצֵנוּ מְהֵרָה יַחַד מֵאַרְבַּע כַּנְפוֹת הָאָרֶץ לְאַרְצֵנוּ. בָּרוּךְ ... מְקַבֵּץ נִדְחֵי עַמּוֹ יִשְׂרָאֵל.

הָשִׁיבָה שׁוֹפְטֵינוּ כְּבָרִאשׁוֹנָה, וְיוֹעֲצֵינוּ כְּבַתְּחִלָּה. וְהָסֵר מִמֶּנוּ יָגוֹן וַאֲנָחָה, וּמְלֹךְ עָלֵינוּ מְהֵרָה אַתָּה ה' לְבַדְּךָ, בְּחֶסֶד וּבְרַחֲמִים בְּצֶדֶק וּבְמִשְׁפָּט. בָּרוּךְ ... מֶלֶךְ אוֹהֵב צְדָקָה וּמִשְׁפָּט.

לַמִּינִים וְלַמַּלְשִׁינִים אַל תְּהִי תִקְוָה, וְכָל הַזֵּדִים כְּרֶגַע יֹאבֵדוּ, וְכָל-אוֹיְבֶיךָ וְכָל-שׂוֹנְאֶיךָ מְהֵרָה יִכָּרֵתוּ, וּמַלְכוּת הָרִשְׁעָה מְהֵרָה תְעַקֵּר וּתְשַׁבֵּר, וּתְכַלֵּם וְתַכְנִיעֵם בִּמְהֵרָה בְיָמֵינוּ. בָּרוּךְ ... שׁוֹבֵר אוֹיְבִים וּמַכְנִיעַ זֵדִים .

עַל הַצַּדִּיקִים וְעַל הַחֲסִידִים וְעַל שְׁאֵרִית עַמְּךָ בֵּית יִשְׂרָאֵל (וְעַל זִקְנֵיהֶם) וְעַל פְּלֵטַת בֵּית סוֹפְרֵיהֶם וְעַל גֵּרֵי הַצֶּדֶק וְעָלֵינוּ, יֶהֱמוּ נָא רַחֲמֶיךָ ה’ אֱלֹהֵינוּ, וְתֵן שָׂכָר טוֹב לְכָל-הַבּוֹטְחִים בְּשִׁמְךָ בֶאֱמֶת, וְשִׂים חֶלְקֵנוּ עִמָּהֶם, וּלְעוֹלָם לֹא נֵבוֹשׁ כִּי-בְךָ בָטַחְנוּ, וְעַל חַסְדְּךָ הַגָּדוֹל בֶּאֱמֶת נִשְׁעָנְנוּ. בָּרוּךְ אַתָּה ה', מִשְׁעָן וּמִבְטָח לַצַּדִּיקִים.

תִּשְׁכּוֹן בְּתוֹךְ יְרוּשָׁלַיִם עִירְךָ כַּאֲשֶׁר דִּבַּרְתָּ, וְכִסֵּא דָוִד עַבְדְּךָ, מְהֵרָה בְתוֹכָהּ תָּכִין, וּבְנֵה אוֹתָהּ בִּנְיַן עוֹלָם בִּמְהֵרָה בְיָמֵינוּ. בָּרוּךְ ... בּוֹנֵה יְרוּשָׁלָיִם.

אֶת צֶמַח דָּוִד עַבְדְּךָ מְהֵרָה תַצְמִיחַ, וְקַרְנוּ תָרוּם בִּישׁוּעָתֶךָ. כִּי לִישׁוּעָתְךָ קִוִּינוּ וְצִפִּינוּ כָל-הַיּוֹם. בָּרוּךְ ... מַצְמִיחַ קֶרֶן יְשׁוּעָה.

שְׁמַע קוֹלֵנוּ ה' אֱלֹהֵינוּ, אָב הָרַחֲמָן רַחֵם עָלֵינוּ, וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שׁוֹמֵעַ תְּפִלּוֹת וְתַחֲנוּנִים אָתָּה. וּמִלְּפָנֶיךָ מַלְכֵּנוּ, רֵיקָם אַל-תְּשִׁיבֵנוּ, חָנֵּנוּ וַעֲנֵנוּ וּשְׁמַע תְּפִלָּתֵנוּ. כִּי אַתָּה שׁוֹמֵעַ תְּפִלַּת כָּל-פֶּה. בָּרוּךְ ... שׁוֹמֵעַ תְּפִלָּה.

רְצֵה ה' אֱלֹהֵינוּ בְּעַמְּךָ יִשְׂרָאֵל, וּלִתְפִלָּתָם שְׁעֵה, וְהָשֵׁב הָעֲבוֹדָה לִדְבִיר בֵּיתֶךָ, (...) וְתֶחֱזֶינָה עֵינֵינוּ בְּשׁוּבְךָ לְצִיּוֹן בְּרַחֲמִים. בָּרוּךְ ... הַמַּחֲזִיר שְׁכִינָתוֹ לְצִיּוֹן.

מוֹדִים אֲנַחְנוּ לָךְ, שָׁאַתָּה הוּא ה' אֱלֹהֵינוּ וֵאלֹהֵי אֲבוֹתֵינוּ לְעוֹלָם וָעֶד, (...) בָּרוּךְ... הַטּוֹב שִׁמְךָ וּלְךָ נָאֶה לְהוֹדוֹת.

שִׂים שָׁלוֹם טוֹבָה וּבְרָכָה, חַיִּים חֵן וָחֶסֶד וְרַחֲמִים, עָלֵינוּ וְעַל כָּל-יִשְׂרָאֵל עַמֶּךָ. (...) בָּרוּךְ ... הַמְּבָרֵךְ אֶת עַמּוֹ יִשְׂרָאֵל בַּשָּׁלוֹם. אָמֵן.